CELEX: 32016D0160
Language: bg
Date: 2016-02-05 00:00:00
Title: Решение за изпълнение (ЕС) 2016/160 на Комисията от 5 февруари 2016 година за одобряване на ефективните външни светлини с използване на светодиоди на Toyota Motor Europe като иновативна технология за намаляване на емисиите на CO2 от пътнически автомобили съгласно Регламент (ЕО) № 443/2009 на Европейския парламент и на Съвета (Текст от значение за ЕИП)

6.2.2016   
            
            
               BG
            
            
               Официален вестник на Европейския съюз
            
            
               L 31/70
            
         РЕШЕНИЕ ЗА ИЗПЪЛНЕНИЕ (ЕС) 2016/160 НА КОМИСИЯТА
   от 5 февруари 2016 година
   за одобряване на ефективните външни светлини с използване на светодиоди на Toyota Motor Europe като иновативна технология за намаляване на емисиите на CO2 от пътнически автомобили съгласно Регламент (ЕО) № 443/2009 на Европейския парламент и на Съвета
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 443/2009 на Европейския парламент и на Съвета от 23 април 2009 г. за определяне на стандарти за емисиите от нови леки пътнически автомобили като част от цялостния подход на Общността за намаляване на емисиите на CO2 от лекотоварните превозни средства (1), и по-специално член 12, параграф 4 от него,
   като има предвид, че:
   
               (1)
            
            
               Производителят Toyota Motor Europe NV/SA (по-долу „заявителят“) е подал на 15 април 2015 г. заявление за одобряване като иновативна технология на ефективна външна осветителна система с използване на светодиоди. Пълнотата на заявлението бе оценена в съответствие с член 4 от Регламент за изпълнение (ЕС) № 725/2011 на Комисията (2). Комисията установи, че в първоначалното заявление липсва част от необходимата информация и поиска от заявителя да я допълни. Заявителят предостави изискваната информация на 26 май 2015 г. Установено бе, че заявлението е пълно и периодът за оценката на заявлението от Комисията започна да тече от деня след датата на официалното получаване на пълната информация, т.е. от 27 май 2015 г.
            
         
               (2)
            
            
               Заявлението беше оценено в съответствие с член 12 от Регламент (ЕО) № 443/2009, Регламент за изпълнение (ЕС) № 725/2011 и Техническите насоки за изготвяне на заявления за одобряване на иновативни технологии съгласно Регламент (ЕО) № 443/2009 („Техническите насоки“, версия февруари 2013 г.) (3).
            
         
               (3)
            
            
               Заявлението се отнася за ефективна външна осветителна система, включваща предни къси светлини, предни дълги светлини, предни габаритни светлини, предни фарове за мъгла, задни светлини за мъгла, предни пътепоказатели, задни пътепоказатели, осветление на регистрационния номер и светлини за заден ход, снабдени със светодиоди.
            
         
               (4)
            
            
               Комисията счита, че предоставената в заявлението информация показва, че са изпълнени условията и критериите, посочени в член 12 от Регламент (ЕО) № 443/2009 и в членове 2 и 4 от Регламент за изпълнение (ЕС) № 725/2011.
            
         
               (5)
            
            
               Заявителят е доказал, че светодиоди се използват за предни къси светлини, предни дълги светлини, предни габаритни светлини, предни фарове за мъгла, задни светлини за мъгла, предни пътепоказатели, задни пътепоказатели, осветление на регистрационния номер и светлини за заден ход при не повече от 3 % от новите пътнически автомобили, регистрирани през базовата 2009 година. В потвърждение на това заявителят се позовава на техническите указания, съдържащи резюме на доклада относно инициативата Light Sight Safety на Европейската асоциация на доставчиците на автомобилни части (CLEPA). Заявителят използва предварително определени функции и усреднени данни в съответствие с опростения подход, формулиран в Техническите указания (версия от февруари 2013 г.).
            
         
               (6)
            
            
               В съответствие с опростения подход, описан в Техническите указания, заявителят е използвал халогенни светлини като базова технология за демонстриране на способността за намаляване на емисиите на СО2 на ефективните външни светлини с използване на светодиоди в предни къси светлини, предни дълги светлини, предни габаритни светлини, предни фарове за мъгла, задни светлини за мъгла, предни пътепоказатели, задни пътепоказатели, осветление на регистрационния номер и светлини за заден ход.
            
         
               (7)
            
            
               Заявителят предостави методика за изпитване на намаляването на емисиите на CO2, която включва формули, съответстващи на формулите, дадени в Техническите указания за опростения подход по отношение на функциите за осветяване. Комисията счита, че методиката на изпитване ще осигури резултати, които са проверими, възпроизводими и съпоставими, и че тя е в състояние реалистично да демонстрира ползите от иновативната технология по отношение на емисиите на CO2 при голяма статистическа значимост в съответствие с член 6 от Регламент за изпълнение (ЕС) № 725/2011.
            
         
               (8)
            
            
               Предвид всичко това Комисията установи, че заявителят е доказал по задоволителен начин, че намалението на емисиите, постигнато с ефективната външна осветителна система, включваща предни къси светлини, предни дълги светлини, предни габаритни светлини, предни фарове за мъгла, задни светлини за мъгла и осветлението на регистрационния номер, е най-малко 1g CO2/km. Налага се изводът, че ефективната външна осветителна система, включваща не само тези светлини, но и преден пътепоказател, заден пътепоказател и светлини за заден ход с монтирани светодиоди или друга подходяща комбинация от тези светлини може да постигне намаляване на CO2 с най-малко 1g CO2/km.
            
         
               (9)
            
            
               Тъй като при изпитването за одобряване на типа във връзка с емисиите на СО2 по Регламент (ЕО) № 715/2007 на Европейския парламент и на Съвета (4) и Регламент (ЕО) № 692/2008 на Комисията (5) не се изисква включване на външните светлини, Комисията е удовлетворена, че въпросните светлини не са обхванати в стандартния цикъл на изпитване.
            
         
               (10)
            
            
               Включването на въпросните светлини е задължително, за да се осигури безопасна експлоатация на превозното средство, така че не зависи от избора на водача. Въз основа на това Комисията смята, че производителят следва да се счита за отговорен за намалението на емисиите на CO2, дължащо се на използването на иновативната технология.
            
         
               (11)
            
            
               Комисията установи, че е изготвен протокол от проверка от Vehicles Certification Agency, която е независима и сертифицирана организация, и че протоколът потвърждава констатациите, посочени в заявлението.
            
         
               (12)
            
            
               При тези обстоятелства Комисията смята, че не следва да бъдат повдигани възражения по отношение на одобряването на въпросната иновативна технология.
            
         
               (13)
            
            
               Всеки производител, който желае да се възползва от намаление на средните си специфични емисии на CO2, за да постигне своята цел за специфични емисии посредством намалението на CO2 в резултат на използването на иновативната технология, одобрена с настоящото решение, следва в съответствие с член 11, параграф 1 от Регламент за изпълнение (ЕС) № 725/2011 да се позове на настоящото решение в заявлението си за издаване на сертификат на ЕС за одобряване на типа за съответните превозни средства.
            
         
               (14)
            
            
               За целите на определянето на общия код за екологични иновации, който да бъде използван в съответните документи за одобряване на типа в съответствие с приложения I, VIII и IX към Директива 2007/46/ЕО на Европейския парламент и на Съвета (6), следва да бъде посочен индивидуален код, който да се използва за иновативната технология, одобрена посредством настоящото решение за изпълнение,
            
         ПРИЕ НАСТОЯЩОТО РЕШЕНИЕ:
   Член 1
   1.   Ефективната външна осветителна система, включваща предни къси светлини, предни дълги светлини, предни габаритни светлини, предни фарове за мъгла, задни светлини за мъгла, предни пътепоказатели, задни пътепоказатели, осветление на регистрационния номер и светлини за заден ход, снабдени със светодиоди, предназначена за използване в превозни средства от категория М1, се одобрява като иновативна технология по смисъла на член 12 от Регламент (ЕО) № 443/2009.
   2.   Намалението на емисиите на CO2 в резултат на използването на ефективната външна осветителна система, включваща всички или подходяща комбинация от функциите за осветяване, посочени в параграф 1, се определя съгласно методиката, описана в приложението.
   3.   Индивидуалният код за екоиновация, който следва да се вписва в документацията за одобряване на типа по отношение на одобрената с настоящото решение за изпълнение иновативна технология, е „15“.
   Член 2
   Настоящото решение влиза в сила на двадесетия ден след деня на публикуването му в Официален вестник на Европейския съюз.
   
      Съставено в Брюксел на 5 февруари 2016 година.
      
         
            За Комисията
         
         
            Председател
         
         Jean-Claude JUNCKER
      
   
   
      (1)  ОВ L 140, 5.6.2009 г., стр. 1.
   
      (2)  Регламент за изпълнение (ЕС) № 725/2011 на Комисията от 25 юли 2011 г. за установяване на процедура за одобрение и сертифициране на иновативни технологии за намаляване на емисиите на CO2 от пътнически автомобили (ОВ L 194, 26.7.2011 г., стр. 19).
   
      (3)  https://circabc.europa.eu/w/browse/42c4a33e-6fd7-44aa-adac-f28620bd436f
   
      (4)  Регламент (ЕО) № 715/2007 на Европейския парламент и на Съвета от 20 юни 2007 година за типово одобрение на моторни превозни средства по отношение на емисиите от леки превозни средства за превоз на пътници и товари (Евро 5 и Евро 6) и за достъпа до информация за ремонт и техническо обслужване на превозни средства (ОВ L 171, 29.6.2007 г., стр. 1).
   
      (5)  Регламент (ЕО) № 692/2008 на Комисията от 18 юли 2008 година за прилагане и изменение на Регламент (ЕО) № 715/2007 на Европейския парламент и на Съвета за типово одобрение на моторни превозни средства по отношение на емисиите от леки превозни средства за превоз на пътници и товари (Евро 5 и Евро 6) и за достъпа до информация за ремонт и техническо обслужване на превозни средства (ОВ L 199, 28.7.2008 г., стр. 1).
   
      (6)  Директива 2007/46/ЕО на Европейския парламент и на Съвета от 5 септември 2007 г. за създаване на рамка за одобрение на моторните превозни средства и техните ремаркета, както и на системи, компоненти и отделни технически възли, предназначени за такива превозни средства (Рамкова директива) (ОВ L 263, 9.10.2007 г., стр. 1).
   
      ПРИЛОЖЕНИЕ
      1.   Методика за изпитване — въведение
      
      С цел определяне на намаленията на емисиите на CO2, които могат да бъдат отдадени на ползването на ефективна външна осветителна система, включваща всички или подходяща комбинация от предни къси светлини, предни дълги светлини, предни габаритни светлини, предни фарове за мъгла, задни светлини за мъгла, предни пътепоказатели, задни пътепоказатели, осветление на регистрационния номер и светлини за заден ход, снабдени със светодиоди в превозно средство от категория M1, е необходимо да се установи следното:
      
                  а)
               
               
                  условията на изпитване;
               
            
                  б)
               
               
                  процедурата на изпитване;
               
            
                  в)
               
               
                  формулите за изчисляване на намалението на емисиите на CO2;
               
            
                  г)
               
               
                  формулите за пресмятане на средноквадратичното отклонение;
               
            
                  д)
               
               
                  определянето на намаленията на емисиите на CO2 за сертифициране от органите по одобряване на типа.
               
            2.   Условия на изпитване
      
      Прилагат се изискванията на Правило № 112 на ИКЕ на ООН (1) за единните условия относно одобрението на фарове за моторни превозни средства, които излъчват асиметрична къса светлина или дълга светлина, или и двете, и са оборудвани с нажежаеми лампи и/или светодиодни (LED) модули. За определяне на консумираната мощност се прави позоваване на точка 6.1.4 от Правило № 112, както и на точки 3.2.1 и 3.2.2 от приложение 10 към Правило № 112.
      3.   Процедура на изпитване
      
      Измерванията се извършват, както е показано на фигурата. Използва се следното оборудване:
      
                  —
               
               
                  токозахранващ блок (т.е. източник на регулируемо напрежение)
               
            
                  —
               
               
                  два цифрови мултиметъра — единият за измерване на големината на постоянния ток, а другият — за измерване на постоянното напрежение. На фигурата опитната постановка показва възможното вграждане на волтметъра за постоянно напрежение в захранващия блок
               
            
         Опитна постановка
      
      Общо следва да се извършат 5 измервания на големината на тока при напрежение 13,2 V за всеки вид осветление, използвано в превозното средство (т.е. предни къси светлини, предни дълги светлини, предни габаритни светлини, предни фарове за мъгла, задни светлини за мъгла, предни пътепоказатели, задни пътепоказатели, осветление на регистрационния номер и светлини за заден ход). Измерванията за светодиоден(ни) модул(и), който/които работи(ят) с електронна пусково-регулираща апаратура на светлинния източник, се извършват, както е посочено от заявителя.
      Като алтернативен вариант могат да бъдат извършени допълнителни измервания на тока при други напрежения. Производителят трябва да представи проверена документация относно необходимостта от тези допълнителни измервания пред органа по одобряването на типа. При всяко от тези допълнителни напрежения трябва да се извършат общо 5 измервания на големината на тока.
      Точните подавани напрежения и измереният ток се записват с точност четири знака след десетичната запетая.
      4.   Формули
      
      Определянето на намалението на емисиите на CO2 и дали е изпълнено условието за праговата стойност от 1g CO2/km се извършва на следните стъпки:
      
                   
               
               
                  Стъпка 1: Изчисляване на намалението на консумираната мощност
               
            
                   
               
               
                  Стъпка 2: Изчисляване на намалението на емисиите на CO2
                  
               
            
                   
               
               
                  Стъпка 3: Изчисляване на статистическата грешка в намалението на емисиите на CO2
                  
               
            
                   
               
               
                  Стъпка 4: Проверка на граничната стойност
               
            4.1.   Изчисляване на намалението на консумираната мощност
      
      За всяко от 5-те измервания се изчислява консумираната мощност, като подаденото напрежение се умножи по измерения ток. В случай на използване на стъпков електродвигател или електронен регулатор за подаването на електроенергия към светодиодните лампи, електрическият товар на този компонент следва да се изключи от измерването. В резултат на това измерване се получават 5 стойности. Всяка стойност трябва да е с точност четири знака след десетичната запетая. След това се изчислява средната стойност на консумираната мощност, като сумата от 5-те стойности на мощността се разделя на 5.
      Съответното намаление на консумираната мощност се изчислява по следната формула:
      
         Формула (1):
      
      ΔP = Pbaseline – Peco-innovation
      
      където:
      
                  ΔP
               
               
                  намаление на консумираната мощност [W];
               
            
                  Pbaseline
                  
               
               
                  консумирана мощност при базовия случай, посочен в таблица 1 [W];
               
            
                  Peco-innovation
                  
               
               
                  средна стойност на консумираната мощност за екоиновацията [W].
               
            
         Таблица 1
      
      
         Необходима мощност за различните базови видове светлини
      
      
                  Видове светлини
               
               
                  Общо необходима електрическа мощност [W]
               
            
                  Преден фар за къси светлини
               
               
                  137
               
            
                  Преден фар за дълги светлини
               
               
                  150
               
            
                  Предни габаритни светлини
               
               
                  12
               
            
                  Осветление на регистрационния номер
               
               
                  12
               
            
                  Преден фар за мъгла
               
               
                  124
               
            
                  Заден фар за мъгла
               
               
                  26
               
            
                  Предeн пътепоказател
               
               
                  13
               
            
                  Заден пътепоказател
               
               
                  13
               
            
                  Фар за заден ход
               
               
                  52
               
            4.2.   Изчисляване на намалението на емисиите на CO2
         
      
      Общото намаление на емисиите на СО2 при използване на иновативната технология (ефективна външна осветителна система) се изчислява по формули (2), (3) и (4).
      За бензиново превозно средство:
      
         Формула (2):
      
      
         
      За дизелово превозно средство:
      
         Формула (3)
      
      
         
      За бензиново превозно средство с турбокомпресор:
      
         Формула (4)
      
      
         
      Тези формули изразяват общото намаление на емисиите на СО2, вследствие на иновативната технология (ефективна външна осветителна система) в g CO2/km.
      Входните данни за формулите (2), (3) и (4) са:
      
                  ΔPj
                  
               
               
                  намаление на консумираната мощност във W на j-тия вид светлини, което е резултатът от стъпка 1
               
            
                  UFj
                  
               
               
                  коефициент на използване на j-тия вид светлини, посочен в таблица 2
               
            
                  m
               
               
                  брой на видовете светлини в технологично иновативния комплект
               
            
                  v
               
               
                  средна скорост на движение по новия европейски цикъл на движение (NEDC), равна на 33,58 km/h
               
            
                  VPe – P
                  
               
               
                  ефективна консумация на гориво за единица енергия в бензинови превозни средства, равна на 0,264 l/kWh
               
            
                  VPe – D
                  
               
               
                  ефективна консумация на гориво за единица енергия в дизелови превозни средства, равна на 0,22 l/kWh
               
            
                  VPe – PT
                  
               
               
                  ефективна консумация на гориво за единица енергия в бензинови превозни средства с турбокомпресор, равна на 0,28 l/kWh
               
            
                  ηA
                  
               
               
                  КПД на алтернатора, равен на 0,67
               
            
                  CFP
                  
               
               
                  коефициент на преобразуване за бензинови горива, равен на 2 330 g CO2/l
               
            
                  CFD
                  
               
               
                  коефициент на преобразуване за дизелови горива, равен на 2 330 g CO2/l
               
            
         Таблица 2
      
      
         Коефициент на използване на различните видове светлини
      
      
                  Видове светлини
               
               
                  Коефициент на използване, UF
               
            
                  Преден фар за къси светлини
               
               
                  0,33
               
            
                  Преден фар за дълги светлини
               
               
                  0,03
               
            
                  Предни габаритни светлини
               
               
                  0,36
               
            
                  Осветление на регистрационния номер
               
               
                  0,36
               
            
                  Преден фар за мъгла
               
               
                  0,01
               
            
                  Заден фар за мъгла
               
               
                  0,01
               
            
                  Предeн пътепоказател
               
               
                  0,15
               
            
                  Заден пътепоказател
               
               
                  0,15
               
            
                  Фар за заден ход
               
               
                  0,01
               
            4.3.   Изчисляване на статистическата грешка в намалението на емисиите на CO2
         
      
      Статистическата грешка за намалението на емисиите на CO2 се определя на две стъпки. При първата стъпка грешката в стойността на мощността се определя като средноквадратично отклонение, еквивалентно на доверителен интервал от 68 % около средната стойност.
      Това се извършва по формула (5).
      
         Формула (5):
      
      
         
      където:
      
                  
                     
               
               
                  средноквадратично отклонение от средната стойност на извадката, [W]
               
            
                  xi
                  
               
               
                  данни на извадката [W]
               
            
                  
                     
               
               
                  средна стойност на данните на извадката [W]
               
            
                  n
               
               
                  брой наблюдения на извадката, която е 5.
               
            За изчисляване на статистическата грешка при определянето на намалението на емисиите на СО2 следва да се използва законът за разпространение на грешките съответно при превозни средства с бензинови двигатели, бензинови двигатели с турбокомпресор и дизелови двигатели, изразен с формула (6).
      
         Формула (6):
      
      
         
      където:
      
                  
                     
               
               
                  средноквадратично отклонение на общото намаление на CO2 [gCO2/km]
               
            
                  
                     
               
               
                  чувствителност на изчислените намаления на CO2 във връзка със Pj
                  
               
            
                  
                     
               
               
                  средноквадратично отклонение на  [W]
               
            
                  m
               
               
                  брой на видовете светлини в технологично иновативния комплект
               
            Като се замести формула (2) във формула (6) се получава следната формула (7) за изчисляване на статистическата грешка в стойността на намалението на емисиите на CO2 от бензинови превозни средства.
      
         Формула (7):
      
      
         
      Като се замести изразът от формула (3) във формула (6) се получава следната формула (8) за изчисляване на статистическата грешка в стойността на намалението на емисиите на CO2 от дизелови превозни средства.
      
         Формула (8):
      
      
         
      Като се замести формула (4) във формула (6) се получава следната формула (9) за изчисляване на статистическата грешка в стойността на намалението на емисиите на CO2 от бензинови превозни средства с турбокомпресор.
      
         Формула (9):
      
      
         
      4.4.   Проверка на граничната стойност
      
      За да се покаже, че е надхвърлена със статистическа значимост праговата стойност от 1,0 gCO2/km следва да се използва следната формула (10).
      
         Формула 10:
      
      
         
      където:
      
                  MT:
               
               
                  минимален праг (g CO2/km),
               
            
                  
                     
               
               
                  общото намаление на емисиите на CO2 (g CO2/km), което трябва да бъде изразено с точност 4 знака след десетичната запетая,
               
            
                  
                     
               
               
                  средноквадратично отклонение на общото намаление на емисиите на CO2 (g CO2/km), което трябва да бъде изразено с точност 4 знака след десетичната запетая.
               
            В случай че общото намаление на емисиите на СО2 в резултат от използването на иновативната технология (ефективна външна осветителна система), получено по формула (10), е по-малко от праговата стойност, посочена в член 9, параграф 1 от Регламент за изпълнение (ЕС) № 725/2011, се прилага втората алинея от член 11, параграф 2 от посочения регламент.
      
         (1)  E/ECE/324/Rev.2/Add.111/Rev.3 — E/ECE/TRANS/505/Rev.2/Add.111/Rev.3, 9 януари 2013 г.